1.	Hvor er du vokset op? - I Gistrup lige uden for Aalborg. 2.	Hvem består din nærmeste familie af? - Det er nok min kæreste og vores hund. Og så har jeg mine forældre, min storebror og min lillesøster. 3.	Hvornår begyndte du på din sport? - Det gjorde jeg nok som 10-årig. 4.	Hvorfor er din sportsgren så fed at dyrke? - Jeg synes det er megasjovt. Og så er det et ret intenst spil, som vi spillere på mange parametre skal levere. Der er noget fysik, hurtighed og faktisk egentlig også noget kløgt ind over. Så det er rimelig dynamisk, og der sker en masse ting på banen. 5. Hvem udover dig selv har størst andel i, at du er nået så langt med din sport som du er? - Det må nok være mine forældre og min familie. De har været gode til at køre mig til træning. Og så har jeg altid konkurreret derhjemme. Så på den måde har de været med til at skubbe mig. Mine forældre har altid været på lægterne for mig og mine søskende. 6. Hvad er dit yndlingssted i Nordjylland? - Jeg kan rigtig godt lide Gistrup som by. Jeg synes, den har lidt af hvert. Og ellers kan jeg rigtig godt lide Aalborg. Jeg synes, det er en fed by at trisse lidt rundt i. Specielt med de mange nye steder, der er lavet. 7. Hvad laver du helst, når du ikke dyrker din sport? - Jeg bruger rigtig meget tid på at spille kort. Lidt PlayStation, og ellers bruger jeg tid med min familie og min kæreste. 8.	Hvis du kunne forbedre verden på ét punkt, hvad ville det så være? - Så ville jeg finde formlen på at kurere kræft. 9. Hvad har været det bedste og værste ved corona-epidemien? - Det værste har været, at det har været lidt ensomt. Der er simpelthen så mange restriktioner, der har været træls. Og alt har været lukket ned. Så man har ligesom ikke kunnet lave det helt store. Og så er det træls at blive ramt af corona med alle dem, der bliver alvorligt syge af det. Det bedste har været, at man har haft mere tid derhjemme til at hygge med familie og den dur, selvom man har skullet begrænse antallet af mennesker, man var sammen med. 10.	Hvad kunne du godt tænke dig at lave, når din sportskarriere er slut? - Jeg har jo en bachelor i idræt, som jeg håber på at kunne gøre brug af. Lige præcis hvad ved jeg ikke, men jeg kommer nok til at bruge det.

Opsummering:
Magnus Saugstrup blev i januar verdensmester i håndbold. I sin fritid spiller han meget kort, og havde han magten til det, ville han kurere kræft.